CELEX: 52005PC0495
Language: da
Date: 2005-10-14
Title: Forslag til Rådets forordning om afslutning af den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken Kina

Vigtig juridisk meddelelse

|

52005PC0495

Forslag til Rådets forordning om afslutning af den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken Kina  /* KOM/2005/0495 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 14.10.2005KOM(2005) 495 endeligForslag tilRÅDETS FORORDNINGom afslutning af den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken Kina(forelagt af Kommissionen)BEGRUNDELSEBaggrunden for forslaget-  Begrundelse og formålForslaget vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004 (i det følgende benævnt ”grundforordningen”) i proceduren vedrørende importen af cykler med oprindelse i Folkerepublikken Kina (i det følgende benævnt ”Kina”).-  Generel baggrundForslaget er fremsat som led i gennemførelsen af grundforordningen og som resultat af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen.-  Gældende bestemmelser på det område, som forslaget vedrørerForordning (EF) nr. 1095/2005 ændrede den endelige antidumpingtold på importen af cykler med oprindelse i Kina. Tolden er i øjeblikket 48,5 % af nettoprisen, frit Fællesskabets grænse, ufortoldet.-  Overensstemmelse med andre EU- politikker og -målIkke relevant.Høring af interesserede parter og konsekvensanalyse-  Høring af interesserede parterDe parter, der er berørt af proceduren, har i overensstemmelse med grundforordningen allerede haft mulighed for at forsvare deres interesser i forbindelse med undersøgelsen.-  EkspertbistandDer har ikke været behov for ekspertbistand.-  KonsekvensanalyseForslaget er et resultat af gennemførelsen af grundforordningen. Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.Forslagets retlige aspekter-  Resumé af den foreslåede foranstaltningDen 19. februar 2005 indledte Kommissionen en delvis interimsundersøgelse, der var begrænset til en undersøgelse af dumpingaspektet for så vidt angår ansøgeren (Giant China Co., Ltd.). Kommissionen undersøgte alle de af ansøgeren fremsatte krav og de omstændigheder, der kunne have ændret sig væsentligt siden de oprindelige foranstaltninger blev indført. Det fremgik af undersøgelsen, at ansøgeren ikke opfyldte kriterierne for at opnå markedsøkonomisk status. Det blev også konstateret, at ansøgeren ikke opfyldte betingelserne for at få pålagt en individuel toldsats, jf. artikel 9, stk. 5, i grundforordningen. På grundlag heraf må man slutte, at omstændighederne med hensyn til dumping ikke har ændret sig væsentligt i forhold til situationen i den undersøgelsesperiode, som blev lagt til grund for ændringen af de oprindelige foranstaltninger. Det må derfor konkluderes, at den delvise interimsundersøgelse af antidumpingforanstaltningerne mod importen af cykler med oprindelse i Kina bør afsluttes, uden at de gældende foranstaltninger ændres.Rådet opfordres derfor til at vedtage vedlagte forslag til en forordning om afslutning af den delvise interimsundersøgelse med henblik på offentliggørelse i Den Europæiske Unions Tidende.-  RetsgrundlagRådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004.-  SubsidiaritetsprincippetForslaget hører under Fællesskabets enekompetence. Subsidiaritetsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet af følgende grunde:Foranstaltningen er beskrevet i ovennævnte grundforordning og giver ikke mulighed for nationale beslutninger.Det er ikke relevant at forklare, hvordan finansielle og administrative byrder, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.-  Reguleringsmiddel/-formForeslået middel: forordning.Andre midler ville ikke være hensigtsmæssige, da grundforordningen ikke foreskriver alternative muligheder.Budgetmæssige konsekvenserForslaget har ingen konsekvenser for Fællesskabets budget.Forslag tilRÅDETS FORORDNINGom afslutning af den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken KinaRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[1] (i det følgende benævnt “grundforordningen"), særlig artikel 11, stk. 3,under henvisning til forslag fremsat af Kommissionen efter høring af det rådgivende udvalg, ogud fra følgende betragtninger:A. PROCEDURE1. Gældende foranstaltninger1.  Den 9. september 1993 indførte Rådet ved forordning (EF) nr. 2474/93[2] en endelig antidumpingtold på 30,6 % på importen af cykler med oprindelse i Folkerepublikken Kina (i det følgende benævnt “de oprindelige foranstaltninger”). Efter en antiomgåelsesundersøgelse blev denne told ved Rådets forordning (EF) nr. 71/97[3] udvidet til også at omfatte importen af visse dele til cykler med oprindelse i Folkerepublikken Kina (i det følgende benævnt “Kina”).2.  Efter en udløbsundersøgelse i henhold til grundforordningens artikel 11, stk. 2, besluttede Rådet ved forordning (EF) nr. 1524/2000[4] at bibeholde ovennævnte foranstaltninger.3.  Efter en interimsundersøgelse i henhold til grundforordningens artikel 11, stk. 3, (i det følgende benævnt “den tidligere undersøgelse”), ændrede Rådet den 14. juli 2005 ved forordning (EF) nr. 1095/2005[5] den endelige antidumpingtold på importen af cykler med oprindelse i Kina. Tolden på importen af cykler med oprindelse i Kina blev ændret til 48,5 % af nettoprisen, frit Fællesskabets grænse, ufortoldet.2. Den nuværende undersøgelse4.  Kommissionen har modtaget en anmodning fra Giant China Co., Ltd. (i det følgende benævnt ”ansøgeren”) om en delvis interimsundersøgelse i henhold til artikel 11, stk. 3, i grundforordningen.5.  Anmodningen var baseret på ansøgerens umiddelbare beviser for, at de omstændigheder, der lå til grund for indførelsen af foranstaltningerne, havde ændret sig, og at ændringerne var af varig karakter. Ansøgeren hævdede bl.a., at omstændighederne med hensyn til markedsøkonomisk status havde ændret sig væsentligt. Ansøgeren hævdede nærmere bestemt, at den nu opfyldte betingelserne for at få indrømmet markedsøkonomisk status i henhold til artikel 2, stk. 7, litra b), i grundforordningen. Ansøgeren fremlagde desuden beviser for, at en sammenligning mellem den normale værdi baseret på dens egne omkostninger/hjemmemarkedspriser og dens eksportpriser til det udvidede EU ville vise en dumpingmargen, der var væsentligt lavere end den, der var lagt til grund for den gældende foranstaltning. Ansøgeren hævdede derfor, at det ikke var nødvendigt at fastholde foranstaltningen på dens nuværende niveau for at udligne dumpingen.6.  Efter høring af det rådgivende udvalg indledte Kommissionen den 19. februar 2005 ved en meddelelse offentliggjort i Den Europæiske Unions Tidende[6] en delvis interimsundersøgelse, der var begrænset til at fastslå, om ansøgeren drev virksomhed under markedsøkonomiske vilkår, jf. definitionen i grundforordningens artikel 2, stk. 7, litra c), alternativt om ansøgeren opfyldte betingelserne for en individuel toldsats, jf. grundforordningens artikel 9, stk. 5.7.  Kommissionen sendte ansøgeren et spørgeskema og et ansøgningsskema om markedsøkonomisk status i henhold til artikel 2, stk. 7, i grundforordningen.8.  Undersøgelsen vedrørte perioden fra 1. januar 2004 til 31. december 2004 (i det følgende benævnt "undersøgelsesperioden").3. Parter, som er berørt af undersøgelsen9.  Kommissionen underrettede officielt den eksporterende producent, eksportlandets repræsentanter og EF-producenterne om indledningen af undersøgelsen. De berørte parter fik lejlighed til at fremsætte deres synspunkter skriftligt, indgive oplysninger og underbyggende dokumentation samt anmode om at blive hørt mundtligt inden for den frist, der var fastsat i indledningsmeddelelsen. Alle berørte parter, der anmodede herom og kunne påvise, at der var særlige grunde til, at de burde høres, blev hørt mundtligt.B. DEN PÅGÆLDENDE VARE10.  Den pågældende vare er den samme som i den oprindelige og den tidligere undersøgelse, nemlig cykler uden motor (herunder trehjulede transportcykler), som i øjeblikket tariferes under KN-kode 8712 00 10, 8712 00 30 og 8712 00 80. Der blev ikke fundet beviser for, at omstændighederne med hensyn til den pågældende vare havde ændret sig væsentligt, siden foranstaltningerne blev indført.C. RESULTATET AF UNDERSØGELSEN1. Markedsøkonomisk status11.  I forbindelse med den undersøgelse, der førte til vedtagelsen af Rådets forordning (EF) nr. 1095/2005, blev det fastslået, at ingen af de kinesiske eksporterende producenter, der havde anmodet om markedsøkonomisk status, opfyldte kriterierne i artikel 2, stk. 7, litra c), i grundforordningen, af de grunde, der er anført i betragtning 31 til 33 i forordningen. Ansøgeren var blandt de selskaber, der fik nægtet markedsøkonomisk status som resultat af undersøgelsen.12.  Da resultaterne af de tidligere anmodninger om markedsøkonomisk status også er gyldige i 2004, dvs. i den nuværende undersøgelsesperiode, blev det efter høring af det rådgivende udvalg besluttet ikke at indrømme ansøgeren markedsøkonomisk status, da denne ikke opfyldte kriterierne i artikel 2, stk. 7, litra c), i grundforordningen.2. Individuel behandling13.  I forbindelse med den tidligere undersøgelse blev det også konkluderet, at de kinesiske eksporterende producenter, der havde anmodet om individuel behandling, ikke opfyldte kravene om individuel behandling i artikel 9, stk. 5, i grundforordningen af de grunde, der er anført i betragtning 45 til 47 i forordning (EF) nr. 1095/2005.14.  Ansøgeren var blandt de selskaber, der ikke opfyldte betingelserne for individuel behandling i den tidligere undersøgelse, og resultaterne af den undersøgelse er stadig gyldige i den nuværende undersøgelsesperiode. Det blev i den forbindelse fastslået, at alle eksporterende producenter i Kina var underlagt en betydelig statskontrol med hensyn til fastsættelsen af eksportpriser og -mængder for den pågældende vare, jf. betragtning (13) ovenfor. Det blev derfor konkluderet, at ansøgeren ikke opfylder betingelserne for individuel behandling i henhold til den nuværende undersøgelse.3. Konklusion15.  I betragtning af ovenstående kan der hverken indrømmes ansøgeren markedsøkonomisk status eller individuel behandling. På grundlag heraf slutter man, at omstændighederne med hensyn til dumping ikke har ændret sig væsentligt for ansøgerens vedkommende i forhold til situationen i den undersøgelsesperiode, som blev lagt til grund for indførelsen af de foranstaltninger. Det konkluderes derfor, at den delvise interimsundersøgelse af antidumpingforanstaltningerne mod importen af cykler med oprindelse i Folkerepublikken Kina bør afsluttes, uden at de gældende foranstaltninger ændres -UDSTEDT FØLGENDE FORORDNING:Artikel 11. Den delvise interimsundersøgelse af antidumpingforanstaltningerne mod importen af cykler med oprindelse i Folkerepublikken Kina afsluttes.2. Den endelige antidumpingtold, der blev indført ved forordning (EF) nr. 1524/2000 af 10. juli 2000, senest ændret ved forordning (EF) nr. 1095/2005 af 12. juli 2005, opretholdes.Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den ...På Rådets vegneFormand [1] EFT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).[2] EFT L 228 af 9.9.1993, s. 1.[3] EFT L 16 af 18.1.1997, s. 55.[4] EFT L 175 af 14.7.2000, s. 39.[5] EUT L 183 af 14.7.2005, s. 1.[6] EUT C 44 af 19.2.2005, s. 24.